Minecraft

Minecraft ir būvniecības videospēle, kuru izveidojis Markuss Pēšons (Markus Persson) un tā dibinātā kompānija Mojang Studios, kas bāzēta Stokholmā, Zviedrijā. Spēle paredz spēlētājiem izveidot un sagraut dažāda veida blokus trīsdimensiju vidē. Spēlētājs pieņem tēlu, kas var sagraut vai izveidot blokus, kas veido fantastiskas struktūras un mākslas darbus dažādos daudzspēlētāju serveros vairākos spēļu režīmos "izdzīvošanas", "radošais", "nežēlīgais" un "piedzīvojumu" (survival, creative, hardcore, adventure).

2014. gada septembrī Minecraft un tās izstrādātāju Mojang AB iegādājās informācijas tehnoloģiju milzis Microsoft par aptuveni 2,5 miljardiem dolāru.

Minecraft izveidošana tika sākta 2009. gada 10. maijā. Oficiāli Minecraft tika izlaists 2011. gada 18. novembrī. No 2011. gada 16. augusta Google Play bija pieejama sākotnējā spēles versija viedierīcēm, saukta Pocket Edition. 2012. gada 5. maijā tika izlaists Minecraft Xbox 360, Xbox Live Arcade un PS3. Minecraft regulāri tiek veikti uzlabojumi. Spēlei iznāk jaunas versijas, kurās pieejams daudz vairāk resursu, tiek pievienotas un mainītas daudzas lietas.

Minecraft ir pieejams pirkšanai par € 23,95. Spēlēt var gan interneta pārlūkā, gan lejupielādējamā programmā. Minecraft Classic var spēlēt bezmaksas. Minecraft Classic 2020 gadā ir gaidāma Minecraft otrā daļa, jeb Minecraft Dungeons.

Spēļu gaita

Spēles režīmi 
Minecraft ir dažādi režīmi, no kuriem viens ir jāizvēlas spēles sākumā. Šie režīmi atbilst dažādiem spēles veidiem:

Izdzīvošanas režīmā 
Izdzīvošanas režīmā (Survival mode) spēlētājiem ir jāvāc apkārtējā vidē atrodamie dabas resursi, piemēram, koksne un akmens, lai izgatavotu noteiktus blokus un priekšmetus. Atkarībā no sarežģītības pakāpes monstri parādās tumšākās vietās, kas atrodas ārpus noteikta rādiusa no varoņa, tāpēc spēlētājiem ir jāuzbūvē nakts patversme. Režīmā ir arī veselības josla, kas tiek noņemta ar mobu uzbrukumu, kritienu, noslīkšanas, iekrišanas lavā, nosmakšanas, bada un citu notikumu rezultātā. Spēlētājiem ir arī bada josla, kas periodiski jāpapildina, ēdot spēles pārtiku, izņemot mierīgā sarežģītības pakāpes režīmā. Ja bada josla ir izsmelta, automātiskā dziedināšana apstāsies un veselība novājināsies. Veselība atjaunojas, kad spēlētājiem ir gandrīz pilna bada josla vai ir nemainīgā mierīgā sarežģītības pakāpē.

Spēlētāji var izgatavot dažādus priekšmetus. Izgatavojamie priekšmeti ietver bruņas, kas mazina uzbrukumu radītos bojājumus; ieročus (piemēram, zobenus vai cirvjus), kas ļauj vieglāk nogalināt monstrus un dzīvniekus; un instrumentus, kas ļauj ātrāk sagraut noteiktu veidu blokus. Dažiem priekšmetiem ir vairāki līmeņi atkarībā no to izgatavošanai izmantotā materiāla, un augstāka līmeņa priekšmeti ir efektīvāki un izturīgāki. Spēlētāji var būvēt krāsnis, kurās var gatavot ēdienu, apstrādāt rūdas un pārvērst materiālus citos materiālos. Spēlētāji var arī apmainīties ar precēm ciemā iedzīvotājiem (NPC), izmantojot tirdzniecības sistēmu, kas ietver smaragdu apmaiņu pret dažādām precēm un otrādi.

Spēlē ir inventāra sistēma, kas ļauj spēlētājiem nēsāt līdzi ierobežotu skaitu priekšmetu. Pēc nāves spēlētāja inventārā esošie priekšmeti tiek izkriti, ja spēle nav pārkonfigurēta tā, lai to netiktu izkriti. Pēc tam spēlētāji no jauna atdzimst savā parādīšanās vieta kas pēc noklusējuma atrodas tur, kur spēlētāji pirmo reizi parādās spēlē un var atjaunot, aizmigot uz gultas vai izmantojot atdzimšanas enkurs. Izkritušos priekšmetus var atrast, ja spēlētājs paspēs nokļūt līdz tiem ne ilgāk kā 5 minūtes, citādi priekšmeti pazudīs. Spēlētāji var iegūt pieredzes punktus, nogalinot monstrus un citus spēlētājus, iegūstot, kausējot rūdas, audzējot dzīvniekus un gatavojot ēdienu. Pieredzes punktus var izmantot, lai apburtu darbarīkus, bruņas un ieročus. Apburti priekšmeti parasti ir spēcīgāki, ilgāk kalpo un/vai tiem ir citi īpaši efekti.

Nežēlīgajā režīmā 
Nežēlīgais režīms (Hardcore mode) ir izdzīvošanas režīma variants, kas bloķēts vissarežģītākajā iestatījumā. Ja spēlētājs mirst nežēlīgajā pasaulē, viņam vairs nav atļauts ar to mijiedarboties, tāpēc spēlētājs var pāriet skatītāja režīmā un izpētīt pasauli, vai pilnīgi izdzēst to. Nežēlīgais režīms ir pieejams tikai Java Edition.

Radošajā režīmā 
Radošajā režīmā (Creative mode) spēlētājiem ir pieejami visi spēles resursi un priekšmeti, kurus var uzreiz novietot vai noņemt, izmantojot inventāra izvēlni. Spēlētājs var ieslēgt spēju brīvi lidot pa spēles pasauli, turklāt tēls nesaņems bojājumus un necieš badu. Šis spēles režīms palīdz spēlētājiem koncentrēties uz visu lieluma projektu projektēšanu un veidošanu.

Piedzīvojumu režīmā 
Piedzīvojumu režīmā (Adventure mode) īpaši izstrādāts, lai spēlētāji varētu izbaudīt lietotāja veidotas kartes un piedzīvojumus. Spēle ir līdzīga izdzīvošanas režīmam, bet ar dažādiem ierobežojumiem, kurus spēles pasaulei var piemērot kartes autors, piemēram: nedrīkst lidot, nedrīkst iznīcināt blokus. Šis spēļu režīms tika pievienots versijā 1.3.1 snapšotā 12w22a.

Skatītāja režīmā 
Skatītāja režīmā (Spectator mode) ļauj spēlētājiem lidot caur blokiem un vērot spēles gaitu, tieši neiesaistoties tajā. Spēlētājs ir neredzams citiem spēlētājiem un monstriem, nav inventārs, bet var teleportēt pie citiem spēlētājiem un skatīt no cita spēlētāja vai būtnes skatījuma. Šo režīmu nevar no paša sākuma ieslēgt pasaulē, var izmantot tikai /gamemode spectator komandu. Šis režīms pirmo reizi parādījās Minecraft versijā 1.8 un ir pieejams tikai Java Edition.

Izstrāde 

Sākotnējais Minecraft izdevums, kas tagad pazīstams kā Java Edition, pirmo reizi tika izstrādāts 2009. gada maijā. Spēle pirmo reizi tika publiskota 2009. gada 17. maijā kā attīstības versija TIGSource forumos. Persons atjaunināja spēli, pamatojoties uz atsauksmēm no forumiem. Šo versiju vēlāk sāka dēvēt par Classic versiju. 2009. un 2010. gadā tika izlaisti turpmāki izstrādes posmi - Survival Test, Indev un Infdev.

Pirmais lielais atjauninājums ar nosaukumu Alpha tika izdots 2010. gada 30. jūnijā. Lai atbalstītu Minecraft izstrādi, Persons nodibināja videospēļu uzņēmumu Mojang. Mojang līdzdibinātāju vidū bija Jakobs Porsersers un Karls Mannehs. 2010. gada 11. decembrī Persons paziņoja, ka 2010. gada 20. decembrī tiks uzsākta Minecraft beta testēšanas fāze. 2011. gada 18. novembrī Mojang pārcēla spēli no beta versijas un izlaida pilnu versiju.

Pilnīgas versijas Minecraft (Java Edition) izstrāde sākās 2011. gada 18. novembrī un turpinās līdz šai dienai. Šajā izstrādes posmā spēle tiek uzskatīta par “pabeigtu”, kurai ir “nobeigums” un gatavas apskatei un novērtēšanai. Katru gadu Minecraft izstrādātāji uzlabo spēli ar atjauninājumiem. Lai uzlabotu kļudas (Bugs) viņi taisa jaunas zem atjauninājumi (Minor updates) piemēram: 1.15.1.

Atsauces

Ārējās saites 
 
Minecraft Classic

PC spēles
Android spēles
Microsoft Windows spēles
Minecraft
Xbox 360 spēles
Xbox One spēles
Vienspēlētāju režīms spēles
Daudzspēlētāju režims spēles
PlayStation Vita spēles
PlayStation 3 spēles
PlayStation 4 spēles
IOS spēles
Macintosh spēles
Mac OS X spēles
Linux spēles